64. ΠΡΟΕΔΡΙΚΟ ΔΙΑΤΑΓΜΑ της 10 Αυγ./14 Σεπτ. 1981 (ΦΕΚ Δ΄499) Περί τροποποιήσεως του από 29.7.1978 Π.Δ/τος «περί καθορισμού συντελεστών δομήσεως και όρων δομήσεως εις τινας Δήμους και Κοινότητας του Λεκανοπεδίου Αττικής και τροποποιήσεως του από 23.6.1978 Π.Δ/τος «περί καθορισμού συντελεστών δομήσεως περιοχής Αθηνών» (ΦΕΚ 389/Δ). Έχοντες υπ' όψει: 1.Τας διατάξεις του από17.7.1923 Ν.Δ/τος «περί σχεδίων πόλεων κ.λ.π.» ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ.9 και 85Α αυτού. 2.Τας διατάξεις του Νόμ. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος» (ΦΕΚ 57/Α) και ειδικώτερον των άρθρ. 2, 3 και 7αυτού. 3.Την υπ’ αριθ. 818/1981 γνωμοδότησιν του Συμβουλίου της Επικρατείας, προτάσει του Υπουργού Χωροταξίας, Οικισμού και Περιβάλλοντος, αποφασίζομεν: Άρθρον Μόνον.-Τροποποιείται το άρθρ. 1 του από 29.7.1978 Π.Δ/τος «περί καθορισμού συντελεστών δομήσεως και όρων δομήσεως εις τινας Δήμους και Κοινότητας του Λεκανοπεδίου Αττικής και τροποποιήσεως του από 23.6.1978 Π.Δ/τος «περί καθορισμού συντελεστών δομήσεως περιοχής Αθηνών» (ΦΕΚ 389/Δ) κατά το έν εκ των εν αυτώ μνημονευομένων 5 διαγραμμάτων συντελεστών δομήσεως (υπ’ αριθ. Γ.22253/1978 πράξις του Γενικού Διευθυντού Οικισμού του Υπουργείου Δημοσίων Έργων) δι’ υπαγωγής τμήματος του τομέως VIII εις τον τομέα VII, ως εμφαίνεται εις το υπό του Αναπληρωτού Γενικού Διευθυντού Οικισμού θεωρημένον δια της υπ’ αριθ. Γ.35815/1981 πράξεως αυτού σχετικόν πρωτότυπον διάγραμμα υπό κλίμακα 1:10.000, του οποίου συνοπτικόν αντίτυπον δημοσιεύεται μετά του παρόντος. 